Varijetet (taksonomija)
Varijetet (lat. varietas, od variatio = promjena, odstupanje), skrać. var. je taksonomski rang  ispod vrste  i  podvrste, ali iznad   forme. Kao takav, ima  tri dijela infraspecijskog  imena. Ponekad se preporučuje da  se određena populacija ili grupa populacija opisuje kao  podvrsta u slučajevima  prepoznavanja njihove geografske posebnosti, dok je rang sorte prikladniji za takson koji se  pojavljuje  izvan  glavnine areala  pripadajuće vrste.

Primjer
Jastučasti kaktus, Escobaria vivipara (Nutt.) Buxb., široko je  varijabilna vrsta, koja se  javlja od  Kanade do  Meksika, a osobito  širom Novog Meksika,  ispod 2.600 m n/v. U okviru ove vrste  opisano je  devet  varijeteta. Tamo gdje im se areali preklapaju, oni  se ukrštaju i genetički  intergriraju. Takava pojava je zabilježena u dodirnim područjima varijeteta  Escobaria vivipara var. arizonica (iz Arizone) i Escobaria vivipara var. neo-mexicana (iz Novog Meksika).

Definicije
Pojam varijeteta, različiti autori definiraju na razne načine. Svaki varijetet treba da  se vidljivo  razlikuje od drugih istovrsnih, ali s njima slobodno hibridizira, ako dođu  u kontakt.

Ostala nomenklatura
 U  nomenklaturi oplemenjivanja biljaka, barem u zemljama koje su potpisnice Konvencije  UPOV-a, pravi naziv je  također variejetet ili  "biljni varijetet".
 U zoološkoj nomenklaturi,  jedini priznati  taksonomski rang ispod vrste je  podvrsta.  Za varijetete koji su  bili opisani prije 1961., priznaje se  opis i rang podvrste, a naziv zoološkog varijeteta  poslije 1960.,  formalno ne postoji.  U zoologiji, forme i morfe  uzimaju se informativno i po potrebi, ali su neregularne prema  Međunarodnom kodeksu zoološke nomenklature(ICZN).
 U bakteriološkoj nomenklaturi, naziv  "varijetet" nije dopušten, ali imena objavljena kao varijeteti  prije 1992. godine su prevedena i  objavljena kao podvrste.
 U  nomenklaturi vitikulture, ono što se odnosi na varijetete grožđa u stvarnosti su kultivari, prema  Kodeksu kultiviranih biljaka  ili biljni varijeteti u pravnom smislu, a ne kao  botaničke  taksonomske odrednice, jer se  razmnožavaju reznicama i imaju svojstva koja nisu stabilna u spolnom razmnožavanju. Međutim, upotreba termina varijetet u vinogradarstvu toliko ukorenjena da je promjena ranga u kultivar malo vjerovatna.

Povezano 
Kultivar
Hibrid

Reference

Vanjski linkovi

Taksonomija
Botanička nomenklatura